**РЕШЕНИЕ № ПВ – 133 -ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становища от РЗИ Пловдив и БД ИБР Пловдив

 **Р Е Ш И Х**

**да не се извършва** оценка на въздействието върху околната среда за

**инвестиционно предложение**: **Изграждане на тръбен кладенец и напоителна система за обект: Детска градина «Мир», район «Западен»,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в поземлен имот № 56784.514.275, гр. Пловдив

Възложител: инж. Иван Тотев - Кмет на Община Пловдив

**Характеристика на инвестиционното предложение:**

Инвестиционното намерение включва изграждането на един сондажен кладенец с дълбочина 25 м. в горецитирания имот, собственост на Възложителя. Водата от сондажа ще се използва за оросяване на зелените площи на детска градина «Мир».

В разглежданата територия свободен ресурс от подземни води има в подземното водно тяло „Порови води в Кватернер – Горнотракийска низина“, с код BG3G000000Q013. За изграждането на сондажния кладенец ще бъде използвана сондажна апаратура УРБ 3А3 с права циркулация на промивката. Необходимият средноденонощен дебит е Qср.дн.= 0,08 l/s (Qср.дн.= 6,74 m3/d).

Инвестиционното предложение /ИП/ попада в обхвата на т.2, буква “г“ от Приложение № 2 на Закона за опазване на околната среда /ДВ.бр.91 /2002 год./ и чл.2, ал.1, т. 1 от Наредбата за ОС.

Имотът, в който ще се развива инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за защитените територии. Най-близката защитена зона е BG0000578 „Река Марица” за опазване на природните местообитания и на дивата флора и фауна, приета от МС с Решение № 122/02.03.2007г. (ДВ бр.21/2007г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл. 31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитената зона.

**мотиви:**

1. **Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци,**

|  |  |  |  |
| --- | --- | --- | --- |
|

|  |  |
| --- | --- |
| Сондирането ще се извърши със сондажна апаратура УГБ-1ВС, шнеково – без промивна течност. До проектна дълбочина - 25,00 m ще се сондира с диаметър - Ø 297 и ще се опишат преминатите литоложки разновидности. След просондиране до проектна дълбочина сондажният отвор ще се прошири с диаметър Ø460 и ще бъде спусната експлоатационна колона от PVC филтри и тръби, с диаметър Ø 160.Конструкцията на проектния кладенец е:- от 0,00 до 10,00 m – PVC тръба Ø 160;- от 10,00 до 24,00 m – PVC филтри Ø 160;- от 24,00 до 25,00 m – PVC тръба Ø 160.Филтърната част на колоната ще бъде разположена срещу преминатите водоносни интервали. Филтрите ще бъдат прорезни, като размера на прорезите ще бъде 1,5 х 100 mm. В задтръбното пространство на филтровата част от колоната, в интервала от 10,00 до 25,00 m, ще бъде направена обсипка от промит речен чакъл – фракция 5 - 30. Над обсипката (от 10,00 m до повърхността) ще бъде изпълнен циментов тампонаж.  | р |

 |  |
|  |  |

● Не се налага промяна на съществуващата или изграждане на нова пътна инфраструктура.

● Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При строителството се очаква известно шумово натоварване на околната среда. То ще бъде минимално, локализирано в рамките на ограничен район.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Територията, в която се предвижда да бъде изграден тръбният кладенец е с отреждане: „за друг обществен комплекс“, съгласно плана на кв. „Зеленчукова борса“. Дейностите по време на изпълнението на тръбния кладенец ще се осъществяват само в посочения имот и няма да засегнат съседните имоти.
* При осъществяването на инвестиционното предложение и последващата експлоатация, не се очаква нарушаване на качеството и регенеративната способност на природните ресурси в района.

 **III. Способността за асимилация на екосистемата в естествената околна среда**:

Реализацията на инвестиционното предложение ще бъде извън територията на защитени зони, съгласно чл. 5 от Закона за биологичното разнообразие и извън границите на защитени територии, съгласно Закона за защитените територии, поради което не се очаква унищожаване, увреждане или влошаване състоянието на видове, предмет на опазване на най-близката защитена зона.

• С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0000578 „Река Марица”.

• От предвижданата дейност не се очаква генериране на емисии и отпадъци във вид и количества, които да окажат значително отрицателно въздействие върху предмета на опазване в защитената зона.

* С писмо изх. № КД-04-348/06.10.2015г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда и мерките за постигане на добро състояние на водите. Степента на въздействие върху водите и водните екосистеми е определена, като незначителна.

 **IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на изграждането и експлоатацията на горецитираното инвестиционното предложение е ограничен и локален в рамките на площадката.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.
* С писмо изх. № 6568/23.10.2015г. РЗИ- Пловдиве определила липсата на здравен риск при реализация на инвестиционното намерение.

 **V. Обществен интерес към предложението за строителство, дейности или технологии :**

* Съобразно изискванията на чл.4, ал. 2 от Наредбата за ОВОС Възложителят е уведомил за своето инвестиционно предложение кмета на район „Западен“, гр. Пловдив, както и засегнатото население чрез обяви на информационно табло и общински сайт.
* Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. С писма изх. № 15ИС176/1/10.11.2015г. община Пловдив и № 2-3200/5 1/06.10.2015г. кметство Район «Западен» информират РИОСВ за липсата на писмени възражения относно инвестиционното предложение.
* Към момента на издаване на настоящото решение в РИОСВ Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 19.11.2015г.**

*Директор на РИОСВ - Пловдив*